17 mai 2024: Prestigioasa editură ”Școala Ardeleană” Cluj-Napoca, prezentă la Festivalul Internațional „Lucian Blaga” Sebeș
LUCIAN BLAGA: „Comori vechi ale spiritului omenesc pot nutri nădejdea unei noi înfloriri. Comori de mult îngropate în pământ vor fi scoase la lumină de popoare tinere, care stau abia în pragul istoriei”.
Organizatorii celei de-a XLIV-a ediții a Festivalului Internațional „Lucian Blaga” de la Sebeș și Lancrăm vă invită vineri, 17 mai 2024, începând cu ora 17.00, la un regal cultural care se va desfășura în aula Primăriei Municipiului Sebeș, pregătit în strânsă colaborare cu Editura Școala Ardeleană Cluj-Napoca, un partener constant al festivalului.
Programul cuprinde conferința „Avram Iancu și Lucian Blaga”, susținută de prof. univ. dr. IOAN-AUREL POP, președintele Academiei Române, urmată de lansarea volumelor „Românii. Eseuri dinspre Unire” de Ioan-Aurel Pop și „Construind Unirea cea Mare” (Vol. I-VIII), coordonatori: Ioan-Aurel Pop, Ioan Bolovan, Ioana-Mihaela Bonda, Ana Victoria Sima și Teodor Laurențiu Popescu.
Citește și: 17-19 mai 2024: Festivalul Internațional „Lucian Blaga” la Lancrăm și Sebeș. Expoziții, spectacole, lansări de carte. PROGRAMUL
Evenimentul editorial dedicat lui Lucian Blaga include, de asemenea, titlul „Cultură și cunoștință”. Ediție îngrijită de Dorli Blaga, În loc de argument de Onisifor Ghibu, Cuvânt-înainte de Eugeniu Nistor, alături de comunicarea cercetătorului științific Eugeniu Nistor – „Începuturile filosofiei culturii la Lucian Blaga”.
Pentru a onora memoria unuia dintre fondatorii festivalului de la Sebeș, scriitorul și criticul literar Mircea Tomuș, Mircea Popa va susține comunicarea „Avram Iancu în viziunea lui Mircea Tomuș” și vor fi lansate volumele: „Avram Iancu. Dramă. 1934″ de Lucian Blaga, ediție îngrijită de Mircea Popa, „Glonțul de argint sau Adevărata moarte a lui Avram Iancu. Teatru” de Mircea Tomuș (ediția a II-a, prefață de Mircea Popa), „Avram Iancu, făuritor de istorie națională” de Mircea Popa, „Avram Iancu. O viață de erou” (text integral) de Silviu Dragomir, ediție aniversară îngrijită de Ioan Bolovan și Sorin Șipoș.
Amfitrionii evenimentului: Dorin Nistor, primarul Municipiului Sebeș, Nadia-Diana Arsin, directorul Centrului Cultural „Lucian Blaga” Sebeș.
Întâlnirea va fi moderată de Vasile George Dâncu, directorul Editurii Școala Ardeleană Cluj-Napoca.
Organizatorii evenimentului: Primăria și Consiliul Local al Municipiului Sebeș, Centrul Cultural „Lucian Blaga” Sebeș, în parteneriat cu Consiliul Județean Alba și Biblioteca Județeană „Lucian Blaga” Alba.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Alba Etnografică – unicul județ din România cu cel puțin o expoziție etnografică în fiecare comună. Lansarea și promovarea proiectului, la ”Sărbătorii Libertății de la Blaj”
Alba Etnografică – unicul județ din România cu cel puțin o expoziție etnografică în fiecare comună. Lansarea și promovarea proiectului, la ”Sărbătorii Libertății de la Blaj” Cu ocazia organizării manifestărilor dedicate ,,Sărbătorii Libertății de la Blaj”, eveniment aflat sub semnul Bicentenarului nașterii eroului Avram Iancu, județul Alba scrie istorie prin lansarea și promovarea proiectului ALBA […]
Secțiune Articole Similare
-
Politică Administrațieacum o zi
SONDAJ: Pe cine ați vota pentru funcția de primar în municipiile și orașele din județul Alba, la alegerile locale din 9 iunie 2024
-
Opinii - Comentariiacum 11 ore
Martorii de bord – Care sunt cele mai importante semne din tabloul de bord al maşinii
-
Opinii - Comentariiacum 4 zile
9 mai – Ziua Europei, a Independenţei României şi sfârşitul celui de-al Doilea Război Mondial
-
Politică Administrațieacum o zi
SONDAJ: Pe cine ați vota pentru funcția de președinte al Consiliului Județean Alba, la alegerile locale din 9 iunie 2024
-
Opinii - Comentariiacum 3 zile
Ziua Regalității. 10 mai, zi cu triplă semnificație istorică: Sosirea lui Carol, Independenţa şi Regatul
-
Actualitateacum o zi
Duminica Tomii 2023. Ce e bine să faci pentru sănătate și viață lungă